Her kommer de nye motorveiene
Av Stein Nervik,Lars Molteberg Glomnes og Simen Grytøyr (grafikk) Det hevder professor ved handelshøyskolen BI, Øystein Noreng, etter presentasjonen av Nasjonal transportplan (NTP) 2014-2023 tidligere denne uken. - Norsk samferdselsutbygging minner mest om et dårlig lappeteppe. Den mangler helhet, strategi og plan. Situasjonen er prekær etter mange års sommel og utilstrekkelige investeringer, sier Noreng. Han mener norsk veiutbygging koster skattebetalerne unødvendig mye penger. Og at det ferdige resultatet er for dårlig.- Vi kunne bygget veiene billigere, bedre og raskere. I stedet bygger vi litt vei her og litt vei der. For bilistene betyr det fortsatt dårlige veier og kø. Særlig i og rundt de store byene, sier professoren. Statens Vegvesen, Jernbaneverket, Kystverket og Avinor la i går frem forslaget til NTP. Og det er ikke bare betryggende lesning - for å si det forsiktig. Her står det svart på hvitt: «En kartlegging som Statens Vegvesen har foretatt viser at det vil koste 25-40 mrd. kr å fjerne forfallet og å gjøre nødvendige fornyelser på riksvegnettet.». I rapporten innrømmes det at man med dagens ressurser kan få store miljø- og trafikkproblemer med trafikkveksten i Oslo, Akershus, Bergen, Trondheim, Stavanger og en rekke andre områder i landet.I tillegg har Tromsø, Bodø, Ålesund, Haugesund, Agder-byene, Grenland, byene i Vestfold, området rundt Drammen og Nedre glommaregionen alle, ifølge NTP-forslaget, en befolkning og befolkningsvekst som krever tiltak for mer miljøvennlig transport. Resultatet vil bli dyrere kjøring og mer kø, konstaterer stedfortredende instituttsjef ved TØI, Kjell Werner Johansen. - Kollektivtransporten klarer ikke å overta for alt. I byene lener de seg da på at byene og bykommunene skal bidra til redusert transportbehov ved arealpolitikken, slik at flere kan gå, sykle og ta kollektivt til jobben, og at man innfører restriktive tiltak for biltrafikk, som rushavgift og bompenger, sier Johansen. Mens veiene skal rustes opp blir det ombygginger og vansker for bilistene: «Det vil gi betydelige utfordringer og kostnader for å opprettholde tilstrekkelig fremkommelighet i vegnettet under utbedringsarbeidene», slås det fast i NTP-forslaget. Det er vanskelig å se hvordan politikernes store løfter om tog og ny vei passer inn dersom man viderefører dagens rammer, mener Johansen.- Det etatene sier er mulig å få til innenfor de rammene de har fått å planlegge innenfor, er ganske beskjedent i forhold til de ambisjonene politikerne har kommet med, sier instituttsjefen. Øystein Noreng ber norske politikere se til andre land for å lære. - De klarer dette mye bedre i Finland og Sverige. Hvorfor kan vi ikke lære av dem? spør Noreng. Han sier hovedproblemet i Norge er hvordan veiutbyggingen finansieres. I dag bevilges det penger årlig over statsbudsjettet. Men sjelden nok til at hele veistrekningen kan bygges ut med en gang. Og de som bygger veien må vente i spenning til neste år før de vet om det kommer mer penger så man kan bygge videre. - Det vi trenger er prosjektfinansiering, vier Noreng. Det er ikke bare finansieringen professoren er kritisk til. - Norske politikere bryr seg rett og slett ikke om vei og transport, sier Noreng. BI-professoren er ikke den eneste som kritiserer norsk samferdselspolitikk. - Hvor mange ganger har man ikke sett at en veiutbygging stopper opp uten at den er fullført? Det skjer fordi utbyggeren ikke vet om han får betalt for de siste meterne før til neste år, sier Inge Hoff, professor ved Institutt for bygg, anlegg og Transport ved NTNU.Han mener det enkelt kunne vært unngått dersom finansieringen hadde vært annerledes. - Det er jo åpenbart mer effektivt, forteller han. - Skulle jeg hatt ansvaret for å bygge en vei i Norge, ville jeg halt klart foretrukket en prosjektfinansiering. Da kunne jeg gjennomført utbyggingen mest mulig effektivt og lønnsomt, sier Kjell Werner Johansen.Samferdselsminister Magnhild Meltveit Kleppa (Sp) er ikke avvisende til å finne en ny ordning. - Langsiktighet og forutsigbarhet er viktig når vi ønsker å realisere så mange utbygningsprosjekt. Når vi behandler Nasjonal Transportplan vil vi også drøfte ulike former for finansiering. Jeg går inn i den debatten med et åpent sinn og har bestilt to ulike utredninger som ser på erfaringer gjort med andre former for finansiering enn den vi bruker i Norge, sier Kleppa til VG. Hun ser også problemer ved dagens krav til avkastning. - Øystein Noreng har et meget viktig poeng. Med de kravene vi har i dag, er de fleste utbyggingene ikke lønnsomme. Dette er noe vi vil se nærmere på fremover, sier Kleppa.
Dette er kartet som viser hvilke motorveiene som er foreslått bygget ut i Norge frem til 2023. Men det er altfor lite til å unngå elendige veier og masse kø.